18. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 299 της 21/27 Σεπτ. 1973 (ΦΕΚ Α΄ 239) Περί συστάσεως τακτικών θέσεων, οδηγών αυτοκινήτων και μηχανοτεχνιτών, επί συμβάσει Ιδιωτικού Δικαίου, παρά τη Πλοηγική Υπηρεσία του Υπουργείου Ναυτιλίας, Μεταφορών και Επικοινωνιών. Έχοντες υπ’ όψει: 1.Τας διατάξεις α)του άρθρ. 13 παρ. 1 του Ν.Δ. 856/1971 «περί οργανώσεως του Υπουργείου Εμπορικής Ναυτιλίας και ρυθμίσεως θεμάτων εποπτείας των εις αυτό υπαγομένων ΝΠΔΔ», β)των άρθρ. 15, 37, 38 και 39 του Β.Δ. 40/1972 «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων», γ)των άρθρ. 3 και 20 του Ν.Δ. 1174/1972 «περί αντικαταστάσεως, τροποποιήσεως και συμπληρώσεως διατάξεών τινων του Ν.Δ. 957/71 περί Υπουργικού Συμβουλίου και Υπουργείων», δ)του άρθρ. 16 παρ. 1 του Νόμ. 1811/1951 «περί Κώδικος καταστάσεως δημοσίων διοικητικών υπαλλήλων». 2.Την υπ’ αριθ. 11300/Δ/5.7.1972 απόφασιν του Πρωθυπουργού «περί προσδιορισμού των αρμοδιοτήτων του Υπουργού παρά τω Πρωθυπουργώ», (ΦΕΚ 473/Β΄/5.7.1972). 3.Την υπ’ αριθ. 592/3.7.73 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 4.Την υπ’ αριθ. 484/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών, παρά τω Πρωθυπουργώ, Εθνικής Οικονομίας, Οικονομικών και Ναυτιλίας, Μεταφορών και Επικοινωνιών, απεφασίσαμεν και διατάσσομεν: Άρθρ.1.-Συνιστώνται αι κάτωθι θέσεις, παρά τη Πλοηγική Υπηρεσία του Τομέως Ναυτιλίας του Υπουργείου Ναυτιλίας, Μεταφορών και Επικοινωνιών, πληρούμεναι δια προσλήψεως προσωπικού επί συμβάσει Ιδιωτικού Δικαίου, διεπομένου υπό των διατάξεων του Ν.Δ. 385/69 και του Ν.Δ. 1198/1972 «περί του τρόπου ρυθμίσεως των όρων αμοιβής και εργασίας του επί σχέσει Ιδιωτικού Δικαίου προσωπικού του Δημοσίου κλπ.». α)7 οδηγών αυτοκινήτων. β)3 Μηχανοτεχνιτών. Άρθρ.2.-1.Οι προς πλήρωσιν των ως άνω θέσεων προσλαμβανόμενοι δέον να μη έχουν υπερβή το 45 έτος της ηλικίας των και να κέκτηνται τα υπό των άρθρ. 14, 15, 17, 18, 19 και 20 του Νόμ. 1811/1951 ως ετροποποιήθη και ισχύει εκάστοτε, καθοριζόμενα γενικά προσόντα. 2.Πέραν των ανωτέρω, οι προσλαμβανόμενοι δέον να κέκτηνται και τα κάτωθι, κατά κατηγορίαν, ειδικά τυπικά προσόντα: α)Ο οδηγός αυτοκινήτου, εν ισχύϊ επαγγελματικήν άδειαν οδηγού κατηγορίας β΄ και υπηρεσίαν τουλάχιστον ενός έτους, προσηκόντως αποδεικνυομένην. β)Ο Μηχανοτεχνίτης, πτυχίον Μηχανοτεχνίτου του Υπουργείου Εθνικής Παιδείας και Θρησκευμάτων και τριετή τουλάχιστον υπηρεσίαν Μηχανουργείου υπό την ειδικότητα γενικού εφαρμοστού, προσηκόντως αποδεικυομένην. Άρθρ.3.-1.Η επιλογή του δια την πρόσληψιν εις τας ως άνω θέσεις προσωπικού, ενεργείται κατά την διαδικασίαν την προβλεπομένην υπό της υπ’ αριθ. Φ.10131/59/70/29.7.1970 κοινής αποφάσεως των Υπουργών Αναπληρωτού Προεδρίας Κυβερνήσεως και Εμπορικής Ναυτιλίας «περί καθορισμού διαδικασίας επιλογής προσλαμβανομένου προσωπικού εις ΥΕΝ εις θέσεις επί συμβάσει Ιδιωτικού Δικαίου» (ΦΕΚ 579 Β΄/1970), εφαρμοζομένης αναλόγως. 2.Οι ως ανωτέρω επιλεγόμενοι προσλαμβάνονται δι’ αποφάσεως του Υπουργού Ναυτιλίας, Μεταφορών και Επικοινωνιών. Εις τον Ημέτερον επί της Ναυτιλίας, Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 2847]